  Анжелика Тихонова корреспондент Удмуртиын «Куара» огазеяськонлэн но «Удмурт блогеръёслэн школазылэн» «Устоез удмурт видеоблог» вожвылъяськонзы йылпумъяськиз. Радъясьёслы оглом 13 уж вуиз. Со сярысь ивортодэтъя «Удмуртия» агентстволэн корреспондентэзлы ӵектослэн кивалтӥсез Ольга Степанова вераз. Вожвылъяськонэ Алнаш, Кез, Балезино, Вавож, Пичи Пурга, Можга ёросъёсысь видеоужъёс ыстӥзы. Туннэ нуналлы соосты оглом 15 сюрслэсь трос пол учкизы ини Та арня ӵоже ужъёсты жюрилэн ёзчиосыз – журналист Александр Бикузин, блогер Алина Крестьянинова, «ДАУР ТВ» интернет-телевиденилэн кылдытӥсез Богдан Анфиногенов, журналист, кылбурчи Анастасия Шумилова, клипмейкер, «Куара» огазеяськонлэн кивалтӥсез Владислав Степанов – эскерозы. Озьы ик «Удмурт блогеръёслэн школазылэн» «Вконтакте» мерлыко вотэсысь  куара сётон радъямын луоз. Вормисьёсты – жюрилэн ёзчиосызлэн но учкисьёслэн быръемзыя – вуоно арня кутсконын шараялозы Кызьы пусъе Ольга Степанова, вожвылъяськонэ пӧртэм ужъёс вуизы. Куд-огъёсыз бордын пиналъёс огназы ужазы, куд-огъёссэ куинь, ньыль, вить адямиен люкаськыса лэсьтӥзы. Вань дасесь, учкымонэсь ужъёс, вань кудъёсыз бордын ужаны кулэ луоз на, малы ке шуоно кудъёсыз пиналъёс выро вал ини соин, соослэн тросгес тодон-валанзы, быгатонзы, нош вань та вожвылъяськонлы нимысьтыз нырысьсэ лэсьтэмъёсыз. Малпанъёссы туж ӟечесь, но ӟечлыксэ кужмоятыны кулэ на. Ужан тӥрлык пумысен, куара пуктон, камерае уськытон пумысен, монтаж пумысен Ольга Степанова, «Устоез удмурт видеоблог» ӵектослэн кивалтӥсезКуарусёнэ вожвылъяськонэ пыриськем вань пиналъёс блогчилэн слётаз люкаськозы. Отын соос понна дышетскон, мастер-классъёс радъялозы, озьы ик вормисьёсты пусъёзы. Ольга Степановалэн кылъёсызъя, слётэ оглом 40 пала пиналъёс пыриськозы. Тодэ вайытом, вожвылъяськон азьын «Удмурт блогерлэн школаез» Кез, Балезино, Пичи Пурга ёросъёсын но Ижкарын дышетсконъёс ортчытӥз. Пиналъёсты оператор луонэн, журналистикаен но видеомонтажен, аккаунтъёсты азинтонъя туала амалъёсын (SММ) тодматӥзы.  Тегъёс: Мерлык Дышетон мерлыковотэс егитъёс Удмуртия пиналъёс удмуртъёс  